ddrg/super_eurlex huggingface dataset:
Artikel 1

Oprettelse, mål, anvendelsesområde og varighed

2. Bistandsforanstaltningens overordnede mål er at bidrage til at styrke Republikken Moldovas væbnede styrkers kapaciteter med henblik på at øge den nationale sikkerhed, stabilitet og modstandsdygtighed i forsvarssektoren i overensstemmelse med Unionens politik. På grundlag af tidligere støtte fra den europæiske fredsfacilitet vil bistandsforanstaltningen gøre det muligt for Republikken Moldovas væbnede styrker at øge den operationelle effektivitet, fremskynde overholdelsen af EU-standarder og interoperabiliteten og derved bedre beskytte civile i kriser og nødsituationer. Den vil også styrke modtagerens kapaciteter med hensyn til at deltage i Unionens militære FSFP-missioner og -operationer samt i andre multinationale operationer. Bistandsforanstaltningens specifikke mål er at styrke kapaciteterne i Republikken Moldovas væbnede styrkers enheder inden for logistik, mobilitet, kommando og kontrol, cyberforsvar, ubemandet rekognoscering og taktisk kommunikation.
(4)

Da Unionen har kompetence til på egen hånd at forlænge aftalen, bør Amerikas Forenede Stater underrettes om, at Unionen fra datoen for forlængelsen vil sikre overholdelse af alle forpligtelser over for Amerikas Forenede Stater i henhold til aftalen.
(5)

I indledningsmeddelelsen blev interesserede parter opfordret til at kontakte Kommissionen for at deltage i undersøgelsen. Kommissionen underrettede desuden specifikt klagerne, de kendte EU-producenter og sammenslutninger af EU-producenter samt Folkerepublikken Kinas regering om indledningen af undersøgelsen og opfordrede dem til at deltage.
(4)

I henhold til artikel 90 i Chicagokonventionen træder ethvert bilag eller ændring af et sådant bilag i kraft tre måneder efter, at det er forelagt de kontraherende stater, eller ved udløbet af en sådan længere periode, som ICAO-Rådet måtte fastsætte, medmindre et flertal af de kontraherende stater i mellemtiden giver meddelelse til ICAO-Rådet om, at de ikke er indforstået hermed.
(2)

I overensstemmelse med aftalens artikel XII trådte aftalen i kraft på den dato, hvor begge parter skriftligt havde meddelt hinanden, at deres respektive interne procedurer, der var nødvendige for at aftalen kunne træde i kraft, var afsluttet, dvs. den 7. august 2007. Aftalen gjaldt i første omgang for en periode på fem år og kan forlænges efter overenskomst mellem parterne, idet den evalueres i løbet af det næstsidste år i hver efterfølgende periode.
(3)

Mandatet for EUSR bør forlænges med endnu en periode på 24 måneder, og der bør fastlægges et nyt finansielt referencegrundlag for perioden fra den 1. september 2022 til den 31. august 2024.
Artikel 5

Overvågning, kontrol og evaluering

1. Den højtstående repræsentant sikrer overvågning af modtagerens overholdelse af de forpligtelser, der fastsættes i overensstemmelse med artikel 3. Denne overvågning skal skabe bevidsthed om konteksten og risiciene for tilsidesættelse af de forpligtelser, der fastsættes i overensstemmelse med artikel 3, og skal bidrage til at forebygge sådanne tilsidesættelser, herunder krænkelser af internationale menneskerettigheder og den humanitære folkeret begået af FAN's enheder, og som omfatter anvendelse af udstyr, der stilles til rådighed inden for rammerne af bistandsforanstaltningen.

3. Den højtstående repræsentant foretager en evaluering i form af en struktureret første vurdering af bistandsforanstaltningen seks måneder efter afslutningen af opførelsen af CFTA og BOA. Dette kan om nødvendigt indebære besøg på stedet for at besigtige den infrastruktur, det udstyr og de forsyninger, der leveres inden for rammerne af bistandsforanstaltningen, eller enhver anden effektiv type af oplysninger, der gives uafhængigt. En endelig evaluering foretages, når leveringen af udstyr, forsyninger og tjenester inden for rammerne af bistandsforanstaltningen er afsluttet, for at vurdere, om bistandsforanstaltningen har bidraget til at nå de erklærede mål.
(3)

Unionen er tæt på fuldt ud at have gennemført det oprindelige budget for humanitær bistand til fødevaresikkerhed og dertil knyttede behov i ACS-landene, der blev kortlagt, inden Ruslands angrebskrig i Ukraine begyndte. I betragtning af den ekstraordinært alvorlige fødevaresikkerhedssituation i ACS-landene er der behov for at supplere disse midler med passende ressourcer til at reagere på den yderligere forværring af humanitære behov og sikre kontinuitet i samarbejdet om at overgå fra krise til stabile udviklingsbetingelser.
»(3)

For en international registrering, der henviser til et geografisk område i et mindst udviklet land (LDC), nedsættes gebyret i overensstemmelse med de lister, der er opstillet af De Forenede Nationer, til 50 % af det foreskrevne beløb (afrundet til nærmeste hele tal). I så fald vil gebyret beløbe sig til 500 schweiziske franc for en international registrering, der henviser til et geografisk oprindelsesområde i et LDC-land, til 250 schweiziske franc for en ændring af en international registrering, der henviser til et geografisk oprindelsesområde beliggende i et LDC-land, og til 150 schweiziske franc for et tillægsgebyr for en eller flere yderligere ændringer, der er indgivet i samme ansøgning. Disse gebyrnedsættelser finder anvendelse tre år efter Genèveaftalens ikrafttræden.«
(2)

Rådet vedtog ved beslutning 2000/427/EF (6), at Grækenland opfyldte de nødvendige betingelser for indførelse af euroen den 1. januar 2001. Rådet vedtog ved beslutning 2006/495/EF (7), at Slovenien opfyldte de nødvendige betingelser for indførelse af euroen den 1. januar 2007. Rådet vedtog ved beslutning 2007/503/EF (8) og 2007/504/EF (9), at Cypern og Malta opfyldte de nødvendige betingelser for indførelse af euroen den 1. januar 2008. Rådet vedtog ved beslutning 2008/608/EF (10), at Slovakiet opfyldte de nødvendige betingelser for indførelse af euroen. Rådet vedtog ved afgørelse 2010/416/EU (11), at Estland opfyldte de nødvendige betingelser for indførelse af euroen. Rådet vedtog ved afgørelse 2013/387/EU (12), at Letland opfyldte de nødvendige betingelser for indførelse af euroen. Rådet vedtog ved afgørelse 2014/509/EU (13), at Litauen opfyldte de nødvendige betingelser for indførelse af euroen.
(4)

Unionsborgere og EU-virksomheder, der ønsker at få en retsafgørelse, der er truffet i Unionen, anerkendt og fuldbyrdet i et land uden for Unionen, står i øjeblikket over for et spredt juridisk landskab, da der mangler en overordnet international ramme for anerkendelse og fuldbyrdelse af udenlandske retsafgørelser på det civil- og handelsretlige område. Væksten i de internationale handels- og investeringsstrømme har øget de juridiske risici for Unionsborgere og EU-virksomheder.
C 271/4

RÅDETS AFGØRELSE

af 12. juli 2022

om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen for Italien

(2022/C 271/04)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets afgørelse af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (1), særlig artikel 3,

under henvisning til den liste over kandidater, Rådet har fået forelagt af medlemsstaternes regeringer, og

ud fra følgende betragtninger:

(1) Rådet udnævnte ved afgørelse af 24. februar 2022 (2) medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen for perioden fra den 1. marts 2022 til den 28. februar 2025.

(2) Italiens regering har foretaget yderligere indstillinger til en række pladser, der skal besættes —

VEDTAGET DENNE AFGØRELSE:

Artikel 1 Følgende udnævnes herved til medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen for perioden indtil den 28. februar 2025: I. REGERINGSREPRÆSENTANTER Medlemsstat Medlemmer Suppleanter Italien Antonio VALENTI Laura TOMASSINI II. REPRÆSENTANTER FOR ARBEJDSTAGERNES FAGLIGE ORGANISATIONER Medlemsstat Medlemmer Suppleanter Italien Fabio DURANTE Cinzia FRASCHERI Susanna COSTA III. REPRÆSENTANTER FOR ARBEJDSGIVERNES FAGLIGE ORGANISATIONER Medlemsstat Medlemmer Suppleanter Italien Fabiola LEUZZI Fabrizio MONACO Pier Paolo MASCIOCCHI

Artikel 2 Rådet udnævner senere de endnu ikke indstillede medlemmer og suppleanter.

Artikel 3 Denne afgørelse træder i kraft på dagen for vedtagelsen.

Udfærdiget i Bruxelles, den 12. juli 2022. På Rådets vegne Z. STANJURA Formand

(1) EUT C 218 af 13.9.2003, s. 1.

(2) Rådets afgørelse af 24. februar 2022 om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen (EUT C 92 af 25.2.2022, s. 1).
(7)

Europa-Parlamentets og Rådets direktiv 97/67/EF (1) har delvist opfyldt sine formål. Der kan dog være behov for at revidere det for at garantere, at det er fremtidssikret, og at det afhjælper ovennævnte udfordringer på en holdbar måde.
(14)

På baggrund af ovenstående finder Kommissionen, at betingelserne i artikel 7, stk. 1, litra c), og artikel 7, stk. 4, i direktiv (EU) 2016/797 bør anses for at være opfyldt for lokomotiverne og personvognene i de pågældende 19 togsæt. Den anmodning, som Frankrig har indgivet om ikke at anvende punkt 4.2.3.1, 4.2.8.2.6, 4.2.10.4.4, 4.2.3.3.2, 4.2.3.7 og 4.2.8.2.9 i bilaget til forordning (EU) nr. 1302/2014, punkt 4.2.1, 4.2.2 og 4.2.3 i bilaget til forordning (EU) nr. 1304/2014 og punkt 4.2.2.1 i bilaget til forordning (EU) nr. 1300/2014, mens der afbødes for ikkeanvendelsen af disse punkter ved som alternative bestemmelser at anvende de bestemmelser, der var i kraft på tidspunktet for deres oprindelige godkendelse, bør accepteres.
(2)

Medlemsstaterne vil drage fordel af et mere effektivt administrativt samarbejde med Norge, hvis et sådant samarbejde styrkes gennem tilføjelse af nye værktøjer, navnlig med hensyn til opfølgende foranstaltninger inden for rammerne af Eurofisc.
I artikel 8b i direktiv 2008/105/EF fastsættes blandt andet betingelser og nærmere bestemmelser for overvågning af stofferne på observationslisten og for medlemsstaternes indberetning af overvågningsresultaterne. Det fastsættes navnlig, at medlemsstater ved udvælgelsen af repræsentative overvågningsstationer, overvågningsfrekvensen og -tidspunktet for hvert stof tager hensyn til brugsmønstret for stoffet og dets mulige forekomst. Selv om overvågningsfrekvensen er mindst en gang om året, bør medlemsstaterne for alle stoffer overveje en overvågningsfrekvens på mindst to gange om året for at tage højde for den fluktuerende brug af stofferne med henblik på at sikre, at der indsamles data af tilstrækkelig høj kvalitet, og at overvågningslistemekanismen således kan levere en virkelig effektiv støtte til de efterfølgende risikovurderingsprocesser.
(6)

Forhandlingerne om foranstaltninger angående intellektuel ejendom, som er fastsat i TRIPS-aftalen, er en del af de igangværende drøftelser i WTO, om hvordan handelssystemet kan øge den globale adgang til vacciner, behandlinger og andre vigtige medicinske produkter relateret til covid-19. Den 21. maj 2021 forelagde en række WTO-medlemmer WTO's Råd for TRIPS en meddelelse med et revideret forslag til en undtagelse fra visse bestemmelser i TRIPS-aftalen om forebyggelse, inddæmning og behandling af covid-19 (IP/C/W/669/Rev.1). Den 4. juni 2021 forelagde Unionen WTO's Almindelige Råd en meddelelse om hastende handelspolitiske skridt til imødegåelse af covid-19-krisen (WT/GC/231) og en meddelelse om hastende handelspolitiske skridt til imødegåelse af covid-19-krisen for så vidt angår intellektuel ejendom (IP/C/W/680) til WTO's Råd for TRIPS. Den 18. juni 2021 forelagde Unionen WTO's Råd for TRIPS en meddelelse med et udkast til erklæring om TRIPS-aftalen og folkesundhed under de omstændigheder, der gør sig gældende på grund af pandemien (IP/C/W/681), som har til formål at tydeliggøre eller lette brugen af den lovpligtige licensordning, som er fastsat i TRIPS-aftalen, med henblik på at få det til at virke så effektivt som muligt under de omstændigheder, der gør sig gældende under en pandemi. Ministerafgørelsen på grundlag af dette arbejde er del af en bredere pakke, der bl.a. omfatter ministererklæringen om WTO’s reaktion på covid-19-pandemien og beredskabet over for fremtidige pandemier. I betragtning af dette emnes betydning bør Unionen støtte aftalen.
(2)

Når der er tale om en virksomhed registreret i USA, hvis omsættelige værdipapirer er optaget til handel på et reguleret marked i en medlemsstat, men ikke i USA, bør den pågældende medlemsstat sikre, at alle de revisionsforpligtelser, der er knyttet til sådanne virksomheders regnskaber, er omfattet af deres systemer for offentligt tilsyn, kvalitetssikring, undersøgelser og sanktioner. Hvis sådanne virksomheder er børsnoteret i mere end én medlemsstat, bør de pågældende medlemsstater samarbejde for at sikre, at revisionsforpligtelserne er omfattet af et af deres systemer for offentligt tilsyn, kvalitetssikring, undersøgelser og sanktioner. Disse ordninger bør ikke forhindre medlemsstaterne i at indgå samarbejdsaftaler om kvalitetssikringskontroller mellem deres kompetente myndigheder og USA's kompetente myndigheder.
(7)

I henhold til Sarbanes-Oxley Act af 2002 har Securities and Exchange Commission i USA tilsyns- og håndhævelsesmyndighed over Public Company Accounting Oversight Board. Securities and Exchange Commission har beføjelse til at undersøge revisorer og revisionsfirmaer; denne afgørelse bør derfor kun omfatte Securities and Exchange Commission of the United States' beføjelse til at undersøge revisorer og revisionsfirmaer. Securities and Exchange Commission har truffet tilstrækkelige forholdsregler med mulighed for sanktioner og forbyder nuværende og tidligere medarbejdere at videregive fortrolige oplysninger til tredjemand eller andre myndigheder. I henhold til USA's lovgivning kan Securities and Exchange Commission overføre dokumenter svarende til dem, der er omhandlet i artikel 47, stk. 1, i direktiv 2006/43/EF, og som vedrører undersøgelser, som den måtte foretage af sådanne revisorer og revisionsfirmaer, til de kompetente myndigheder i medlemsstaterne. Derfor opfylder Securities and Exchange Commission fortsat krav, som bør kendes tilstrækkelige i henhold til artikel 47, stk. 1, litra c), i direktiv 2006/43/EF.
(37)

Koncentrationsgraden på markedet for naturgasproduktion er moderat i betragtning af tilstedeværelsen af »super majors « (ExxonMobil og TotalEnergies med markedsandele på henholdsvis 1,59 % og 3,86 %), »majors« (f.eks. Equinor med en markedsandel på 4,39 %) og to statsejede selskaber Gazprom og Sonatrach (med markedsandele på henholdsvis 48,80 % og 12,99 %) (33). Kommissionen bemærker, at i betragtning af Unionens erklærede hensigt om at diversificere gasforsyningskilderne forventes gasproducenternes markedsandele i EØS at ændre sig betydeligt i de kommende år. Det forventes, at den planlagte diversificering af udbuddet vil føre til ny adgang til markedet og dermed mindske markedskoncentrationen. Disse faktorer kan desuden opfattes som en indikator for, at markedet er undergivet almindelige konkurrencevilkår.
(1)

I henhold til artikel 9, stk. 1, i afgørelse (FUSP) 2017/1869 bemyndiges Den Udenrigs- og Sikkerhedspolitiske Komité (PSC) til i overensstemmelse med artikel 38, stk. 3, i traktaten om Den Europæiske Union at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions rådgivende mission til støtte for en reform af sikkerhedssektoren i Irak (EUAM Iraq), herunder afgørelsen om udnævnelse af en missionschef.
(63)

Det skal erindres, at artikel 16 i Europa-Parlamentets og Rådets direktiv 2014/23/EU (47) om tildeling af koncessionskontrakter indeholder en undtagelse fra direktivets anvendelse for koncessioner, som tildeles af ordregivende enheder, hvis det i medfør af artikel 35 i direktiv 2014/25/EU er fastlagt, at aktiviteten er direkte undergivet almindelige konkurrencevilkår i den medlemsstat, hvor koncessionen skal gennemføres i overensstemmelse med artikel 34 i direktiv 2014/25/EU. Eftersom det blev konkluderet, at aktiviteter vedrørende detailforsyning af el og gas til små kunder direkte er undergivet almindelige konkurrencevilkår, udelukkes koncessionskontrakter, der indgås med henblik på at muliggøre udøvelse af disse aktiviteter i Nederlandene, fra anvendelsesområdet for direktiv 2014/23/EU —
(6)

Det må derfor antages, at godkendelsen af årsager, der ikke kan tilskrives ansøgerne, vil udløbe, inden der er truffet afgørelse om fornyelse heraf. Derfor bør den gældende godkendelse forlænges i tilstrækkelig lang tid til, at ansøgningerne kan behandles. Under hensyntagen til fristerne for den kompetente vurderingsmyndigheds vurdering og for Det Europæiske Kemikalieagenturs udarbejdelse og fremlæggelse af sin udtalelse og den tid, der er nødvendig for at træffe afgørelse om, hvorvidt godkendelsen af spinosad til anvendelse i biocidholdige produkter af produkttype 18 kan fornyes, bør udløbsdatoen udsættes til den 30. april 2025.
(8)

Det må derfor antages, at godkendelsen af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse forlænges i tilstrækkelig lang tid til, at ansøgningen kan behandles. Under hensyntagen til fristerne for den kompetente vurderingsmyndigheds vurdering, for Det Europæiske Kemikalieagenturs udarbejdelse og fremlæggelse af sin udtalelse og den tid, der er nødvendig for, at Kommissionen kan træffe afgørelse om, hvorvidt godkendelsen af acrolein til anvendelse i biocidholdige produkter af produkttype 12 skal fornyes, bør godkendelsen forlænges til den 28. februar 2025.
(3)

Den 22. juli 2022 indstillede den øverstbefalende for EU-operationen flådekaptajn Rogério Paulo Figueira MARTINS de BRITO til ny øverstbefalende for EU-missionsstyrken EUTM Mozambique fra den 9. september 2022. De portugisiske myndigheder har tilkendegivet, at flådekaptajn Rogério Paulo Figueira MARTINS de BRITO vil blive forfremmet til flotilleadmiral, idet han udnævnes til øverstbefalende for EU-missionsstyrken.
5

Værktøjet skal give autoriserede brugere i den ansvarlige medlemsstats nationale ETIAS-enhed eller i et af den pågældende medlemsstats konsulater mulighed for at oprette en permanent videokonferencekonto med henblik på at arrangere deres egne konferencer via internettet. Værktøjet skal give mulighed for at planlægge en audio- og videokonference og sende indbydelser til ansøgerne.
(15)

I overensstemmelse med artikel 7, stk. 2, i fritagelsesforordningen bør fritagelsen have virkning fra datoen for modtagelsen af den behørigt begrundede anmodning i henhold til artikel 4, stk. 1, og 2, i fritagelsesforordningen. Toldskylden for den udvidede told fra de parter, der anmodede om fritagelse, bør derfor anses for at være ophørt fra samme dato.
(2)

Formålet med partnerskabsaftalen og protokollen er at gøre det muligt for EU-fartøjerne at udøve deres fiskeri i Mauretaniens farvande og at gøre det muligt for Unionen og Den Islamiske Republik Mauretanien (»Mauretanien«) at arbejde tæt sammen for yderligere at fremme udviklingen af en politik for bæredygtigt fiskeri og ansvarlig udnyttelse af fiskeressourcerne i den mauretanske fiskerizone og Atlanterhavet i overensstemmelse med det i EU-retten anerkendte mål om bevarelse af havets biologiske ressourcer. Dette samarbejde vil også bidrage til skabelse af anstændige arbejdsvilkår i fiskerisektoren.
(3)

Målet for protokollen er at give Unionen og Cookøernes regering mulighed for at fortsætte samarbejdet om at fremme en bæredygtig fiskeripolitik og en ansvarlig udnyttelse af fiskeressourcerne i Cookøernes fiskerifarvande i overensstemmelse med det i EU-retten anerkendte mål om bevarelse af havets biologiske ressourcer samt at gøre det muligt for EU-fartøjer at fiske i disse farvande.
(2)

Der er ikke knyttet nogen specifikke betingelser til Irlands deltagelse i forordning (EU) 2021/2260, og der er ikke behov for overgangsforanstaltninger. Kommissionen bemærker, at Irland er bundet af Europa-Parlamentets og Rådets forordning (EU) 2015/848 (2), og at den foranstaltning, som Irlands aktuelle meddelelse vedrører, blot ajourfører bilag A og B til nævnte forordning med henholdsvis listen over nationale insolvensbehandlinger og listen over nationale insolvensbehandlere.
(1)

I henhold til Rådets afgørelse (FUSP) 2019/2110 er Den Udenrigs- og Sikkerhedspolitiske Komité (PSC) i overensstemmelse med traktatens artikel 38, stk. 3, bemyndiget til at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions rådgivende FSFP-mission i Den Centralafrikanske Republik (EUAM RCA), herunder afgørelsen om at udnævne en missionschef.
(2)

Målene for initiativet beskrives af initiativtagergruppen som følger: »Tobakspandemien er den største undgåelige dødsårsag. Cigaretskod på strandene forårsager miljøskader på havet og dets dyr, og i skovene forårsager de brande og forurener jord og vand. For at forhindre, at kommende generationer bliver afhængige af tobak, og for at bekæmpe rygning og handle resolut mod de miljømæssige farer, som cigaretskod udgør, er det nødvendigt at: 1) sigte mod en første tobaksfri generation af europæere i 2028 ved at sætte en stopper for salg af tobaksvarer og nikotinprodukter til borgere, der er født efter 2010, 2) oprette et europæisk netværk af tobaksfri og skodfri strande og flodbredder for derved at gøre disse områder sundere og mere miljømæssigt bæredygtige, 3) oprette et europæisk netværk af tobaksfri og skodfri nationalparker for derved at gøre dem sundere og mindske forurening og risikoen for skovbrande, 4) gøre flere udendørs områder røg- og dampfri, særligt områder, der frekventeres af mindreårige (parker, svømmebassiner, sportsbegivenheder, koncerter og udendørs restauranter), 5) sætte en stopper for tobaksreklame og visning af tobak i audiovisuelle produktioner og på de sociale medier, særligt via foranstaltninger over for skjult reklame via influencere og produktplacering, 6) finansiere forskning i sygdomme forårsaget af brug af tobak for at forbedre sygdomsprognoserne og gøre det muligt at helbrede dem.«
(4)

Det fremgår af betragtningerne til udkastet til Giovannini-dekretet, at ændringen af de eksisterende trafikfordelingsregler mellem Milanos lufthavne er nødvendig for at sikre, at Milano Linate lufthavn forbliver en »bylufthavn«, der betjener nære rejsemål, og for fuldt ud at udnytte udviklingen af Milano Malpensa som hovedlufthavn. Derudover bør Milano Linate lufthavn også have forbindelser til lufthavne uden for Unionen, forudsat at de ligger inden for en radius af 1 500 km, og at Unionen har indgået en horisontal eller omfattende lufttransportaftale med det tredjeland, som lufthavnen er beliggende i.
(71)

Denne påstand måtte afvises. På den ene side konkluderede Kommissionen, at EU-erhvervsgrenen sandsynligvis igen ville lide skade, hvis foranstaltningerne blev suspenderet. På den anden side konkluderede undersøgelsen, at produktionen af VAM (og PVA) er ved at vende tilbage til normale niveauer, at de kinesiske eksporterende producenter stadig eksporterer til konkurrencedygtige priser på trods af antidumpingtolden, og at EU-brugere af PVA var i stand til at vælte prisstigningen over på deres kunder og forblev rentable. Kommissionen fandt derfor, at der ikke var nogen grund til at konkludere, at det var i Unionens interesse at suspendere antidumpingtolden.
(23)

På baggrund af ovenstående mener Kommissionen, at risikobegrænsende foranstaltninger for at imødegå risikoen for primær og sekundær forgiftning som følge af anvendelsen af biocidholdige produkter, der indeholder alphachloralose, i den markedsførte form, undtagelsesvis, indtil vurderingen af ansøgningen om fornyelse af godkendelsen af alphachloralose er afsluttet, bør afhænge af de særlige omstændigheder og de foreliggende videnskabeligt validerede beviser for forekomsten af sekundære forgiftningshændelser i de enkelte medlemsstater. Nogle medlemsstater kan f.eks. finde det nødvendigt at begrænse anvendelsen af biocidholdige produkter, der indeholder alphachloralose, til uddannede fagfolk, mens andre kan finde det tilstrækkeligt at have supplerende mærkningskrav.